RÀDIO TÚRIA OFERIRÀ ENTREVISTES A TOTS ELS CANDIDATS DE L'ALCALDIA
Sin fecha

Amb motiu de les eleccions municipals del pròxim 24 de maig, l’emissora municipal Ràdio Túria emprendrà una sèrie d’accions encaminades a donar a conèixer a la ciutadania les diferents opcions polítiques que concorren a aquests comicis. Tal com ve succeint cada vegada que arriba una cita electoral d’àmbit local des de 1995, tots i cadascun dels caps de llista aniran passant al llarg de la campanya i en igualtat de condicions davant els micròfons de la ràdio, per a explicar als veïns el seu programa electoral. Totes les entrevistes seran en directe, a les 12 del matí i tindran una hora de durada.

L’ordre que configura el calendari queda determinat pels resultats obtinguts en anteriors eleccions, i és el següent:

– Dilluns 11 de maig: Salvador Martínez (Ciudadanos)

– Dijous 14 de maig: Alberto Lozano (UPyD)

– Divendres 15 de maig: Isabel Montaner (Compromís)

– Dilluns 18 de maig: José Lorente (EU-Verds)

– Dijous 21 de maig: Salvador Torrent (PSPV-PSOE)

– Divendres 22 de maig: Sergio Montaner (PP)

L’enregistrament de totes les entrevistes estarà disponible per a escoltar-la o descarregar-la en el podcast de Ràdio Túria de la plataforma Ivoox (radioturia.ivoox.com) i a més, es gravaran en vídeo i estaran disponibles en youtube.

Paral·lelament, l’Emissora Municipal emetrà durant la campanya que arranca el 8 de maig els preceptius espais gratuïts per als partits polítics que concorren a les eleccions, amb els temps establits per la Junta Electoral.

També, el 24 de maig a partir de les 20 hores s’emetrà un programa especial que oferirà en directe el recompte de vots des de totes les taules electorals del municipi.